Bryndzové halušky, kapustnica a tmavé pivo Zlatý Bažant – príklad kaloricky bohatej slovenskej kuchyne
**Slovenská kuchyňa** je historicky známa hlavne bravčovým mäsom, jahňacinou, múkou, zemiakmi, kapustou a mliečnymi výrobkami. Jedným zo slovenských národných jedál sú bryndzové halušky, pri ktorých sa na prípravu používa bryndza, údená slanina, zemiaky a múka. Je ovplyvnená českou, rakúskou aj maďarskou kuchyňou.

Geografické a klimatické podmienky gastronómie
----------------------------------------------

Slovensko má rôzne geografické podmienky, od nížin cez pasienky až po nehostinné horské oblasti
Severoslovenská kuchyňa pochádza z oblasti s drsnými klimatickými podmienkami, kde aspoň tri mesiace v roku býva intenzívna zima, čo je jeden z dôvodov, prečo je v severoslovenskej kuchyni prevaha údeného mäsa, zemiakov, kyslej kapusty, mliečnych výrobkov, múky a strukovín. V rovnakom duchu býva na Slovensku zbieraná kapusta počas jesene, ktorá sa krája, zmiešava s korením a necháva kvasiť (kyslá kapusta), čím sa z nej stáva veľmi cenný zdroj vitamínu C. Zemiaky zbierané v októbri slúžili ako základná potravina počas zimného obdobia tak ako aj čerstvé alebo kyslé mlieko. Z rýb sa prevažne konzumuje pstruh a iné sladkovodné druhy. Ďalším typickým jedlom je jahňacina a údenárske výrobky. V lesnatých častiach sa konzumuje divina a lesné huby a lesné ovocie. Tradíciu má aj chov včiel a z toho včelie produkty. Toto je surovinová základňa gastronómie severných hornatých častí krajiny.

Na juhu a nížinách je surovinová základňa pestrejšia. Druhy mäsa sú bohatšie o hovädzinu, husacinu, kačacinu a morčacinu. Kapor chovaný v rybníkoch sa preferuje na Vianoce. Kuchynské produkty z múky sú pestré. Domáce cestoviny čerstvé aj sušené boli aj sú dôležitým základom domácej kuchyne. Na juhu je bohatá ponuka ovocia a výrobkov z neho: lekvár, džem, sterilizované a sušené ovocie. V súčasnosti je aj pestrá ponuka zeleniny pestovanej na juhu. Múčniky a cestoviny sa jedia sladké aj slané.

Polievky
--------

Kapustnica – najtradičnejšia polievka na Slovensku
Najtradičnejšia polievka na Slovensku je kapustnica. Na kapustovú polievku – kapustnicu sa používa kyslá kapusta, údené mäso, sušené lesné huby, sušené slivky, klobása a trochu múky a kyslej smotany. Medzi ďalšie polievky patrí fazuľová a šošovicová. Ostatné polievky sú typické ako napríklad kuracia alebo hovädzia a gulášová. Na Vianoce je najrozšírenejším štedrovečerným jedlom kapustnica alebo hubová polievka na kyslo.

Príklady polievok:

* kapustnica (polievka z kyslej kapusty)
* fazuľová polievka
* šošovicová polievka
* gulášová polievka
* hubová na kyslo
* hubová so zeleninou
* demikát
* kysliare
* paradajková polievka

* Hovädzí gulášHovädzí guláš
* Kyslá hubová polievkaKyslá hubová polievka
* Zeleninová polievkaZeleninová polievka
* Krémová brokolicová polievkaKrémová brokolicová polievka
* Držková polievkaDržková polievka

Prívarky
--------

Zemiakový prívarok
Prívarky sú obľúbenou súčasťou slovenskej kuchyne. Dajú sa nazvať *zahustenými polievkami*. Základom je obyčajne zelenina, hlavne koreňová, varená vo vode a zahustená pridaním múky. Môže obsahovať pretlak, mlieko alebo – na Slovensku obľúbenú – smotanu.

Napríklad:

* tekvicový prívarok
* šošovicový prívarok
* fazuľový prívarok
* karfiolový prívarok
* kapustový prívarok
* zemiakový prívarok
* hrachový prívarok
* špenátový prívarok

Hlavný chod
-----------

Bryndzové halušky – slovenské národné jedlo
Strapačky
Liptovské droby
Pokiaľ ide o hlavný chod je slovenská kuchyňa trochu mastnejšia ako napríklad talianska alebo španielska. Veľmi často sa používa na prípravu jedál, bravčová masť alebo olej. Jednou zo špecialít, ktorá je typická pre slovenskú kuchyňu, sú halušky. Národným jedlom sú bryndzové halušky, ktoré sa podávajú s bryndzou a kúskami smaženej slaniny. Veľmi chutné a rovnako populárne sú kapustové halušky. Existuje veľa variantov úprav halušiek, pretože slovenská kuchyňa má veľa regionálnych variantov.

Ďalším zástupcom slovenskej kuchyne je guláš, jedlo z cibule, mäsa a ďalších zložiek ako napríklad mleté korenie, mletá paprika, majorán, čerstvá paprika, zemiaky, krupicové halušky. ktoré dodávajú jedlu zvláštnu vôňu. K mnohým druhom jedál sa podáva knedľa, vyrobená z múky a kvasníc alebo zemiakového cesta. Dôležité sú aj prílohové omáčky na báze zeleniny.

* halušky
* bryndzové halušky
* pirohy (napr. bryndzové)
* strapačky
* zlaté halušky
* chľustačky
* liptovské droby – zemiakové mäsové jaternice
* široké rezance s tvarohom a slaninou
* zemiakové placky (v regióne Horehronie sa nazývajú *haruľa*, na Kysuciach *polesníky*)
* žemľovka
* granatiersky pochod alebo granadír
* kuracie prsia s broskyňou
* ryžový nákyp
* demikát
* lokše
* živánska
* plnená paprika
* huspenina
* fučka – kaša
* smaženica z hríbov a vajec
* hríby na smotane
* veľkonočná plnka
* domáca klobása údená
* výrobky z bravčoviny údené
* pečené prasiatko (väčšie hostiny)
* sedliacke rebierko
* vyprážaný syr
* cigánska pečienka

* Bryndzové pirohyBryndzové pirohy
* Zemiakové plackyZemiakové placky
* LokšeLokše
* Údená klobásaÚdená klobása
* Pečené kačacie stehno s lokšami a červenou kapustouPečené kačacie stehno s lokšami a červenou kapustou
* Vyprážaný syrVyprážaný syr
* Terchovské úhrabky (opekané zemiaky s kyslou kapustou, oškvarkami, slaninou a cibuľou)Terchovské úhrabky (opekané zemiaky s kyslou kapustou, oškvarkami, slaninou a cibuľou)

Múčniky, slané koláče
---------------------

Marhuľový koláč
Žemľovka
Pre slovenskú kuchyňu sú typické záviny, kysnuté koláče a buchty, zriedkavejšie bábovka. Medzi typické patrí štrúdľa a žemľovka. Okrem bežného konzumu sa múčniky najviac pečú na Vianoce a Veľkú Noc a to aj viac druhov naraz. V pečení sa často používajú mak, orechy a tvaroh.

* orechovník – orechový závin
* makovník – makový závin
* tvarohovník – tvarohový závin
* štrúdľa – závin, väčšinou jablkový
* parené buchty
* Bratislavské rožky
* bábovka
* Skalický trdelník
* laskonky
* perník
* mačacie oči
* medovníčky
* medvedie labky
* opekance tiež bobaľky (na východe) alebo aj pupáky (Záhorie)
* osie hniezda
* šúľance
* pagáče
* kapustník
* fánky – na Záhorí a Myjave na Troch kráľov
* bryndzové a syrové tyčinky

* Bratislavské rožkyBratislavské rožky
* Skalický trdelníkSkalický trdelník
* Likérový špic, laskonka a vanilkový venčekLikérový špic, laskonka a vanilkový venček
* VeterníkyVeterníky
* Šúľance s makomŠúľance s makom
* PagáčPagáč

Šaláty
------

Na šaláty sa často používa červená alebo biela kapusta. V zimných mesiacoch bývalo zvykom podávať kyslú kapustu k hlavnému jedlu. V súčasnosti sa konzumuje pestrý výber šalátov európskej kuchyne. Hlávkový šalát sa konzumuje aj len obyčajne zaliaty sladkokyslým nálevom, môže byť podávaný aj s cukrom a kyslou kapustou, prípadne posypaný červenou paprikou.

Syry
----

K tradičným špecialitám v slovenskej kuchyni patrí bryndza, oštiepok, parenica, tvaroh a syrové korbáčiky. Tiež je tradičný ovčí syr.

* BryndzaBryndza
* OštiepokOštiepok
* ParenicaParenica
* Syrové korbáčikySyrové korbáčiky

Nápoje
------

Medzi typické nápoje patrila žinčica vyrobená z ovčieho mlieka, ktorá sa okrem kyslého mlieka podávala k bryndzovým haluškám. Na Slovensku je pivo rozšíreným nápojom. V regiónoch, kde sa pestuje vinič, je pohárik vína obvykle podávaný k jedlu. Tradične bývalo biele víno populárnejšie ako červené alebo ružové (s výnimkou niektorých regiónov) a sladké vína populárnejšie než suché, ale obidve tieto chute sa ako sa zdá menia. Tokajské víno z Tokaja patrí k najlepším slovenským vínam. K značkovým vínam s tradíciou patria červené vína Račianska frankovka a Skalický rubín. Z destilátov je typickou borovička a slivovica. Za posledných štyridsať rokov sa zaviedla výroba brandy z vína v Malokarpatskej oblasti. „Karpatské brandy" sa destiluje z odrodového vína Veltlínske zelené a neblenduje sa s inými odrodami. Na Slovensku býva zvykom pri príležitosti pozvania na rodinný obed či večeru alebo večierok priniesť fľašu vína alebo liehoviny.

* Kopaničiarska Slivka a pivá Kelt, Šariš a Smädný MníchKopaničiarska Slivka a pivá Kelt, Šariš a Smädný Mních
* Slivovica a borovičkaSlivovica a borovička
* DemänovkaDemänovka
* Pivo Zlatý bažantPivo Zlatý bažant
* Tokajské vínoTokajské víno
* KofolaKofola
* Minerálna voda BudišMinerálna voda Budiš

Vianočné menu
-------------

* oblátky s medom
* ovocie a orechy
* aperitív, víno
* kapustnica alebo hrachová, príp. rybacia polievka (skôr maďarský zvyk)
* biele víno suché
* vyprážaný kapor alebo filé so zemiakovým šalátom (s cibuľou na sladkokyslo, väčšinou aj s majonézou).
	+ Na východe Slovenska je niekde tradičná aj mačanka (alebo niekde hubová – kyslá polievka), niekde aj pirohy. Typické východniarske vianočné jedlo – dezert – sú bobaľky, a tiež sú tradičné oblátky s medom a cesnakom, väčšinou podávané na začiatku stolovania.
* vianočné drobné zákusky: medovníky, vanilkové rožteky, orechové tyčinky, plnené rožky – obyčajne makom alebo orechami, medvedie labky a koláč vianočka – pletenec z kysnutého cesta. Niekde aj šuhajdy – domáce čokoládové bonbóny.

* Vianočné oblátkyVianočné oblátky
* Vianočná kapustnicaVianočná kapustnica
* Vianočný kaporVianočný kapor
* Vianočné koláče – orechové cookies, medovníčky, linecké pečivo, vanilkové rožtekyVianočné koláče – orechové cookies, medovníčky, linecké pečivo, vanilkové rožteky
* Východoslovenské štedrovečerné bobaľkyVýchodoslovenské štedrovečerné bobaľky

Chatárske jedlá
---------------

* živánska
* kastrólová roštenka
* ražniči v alobale
* rôzne grilované mäso a zelenina
* jahňa alebo prasiatko na ražni
* guláš
* špekáčiky (tučné klobásky) opekané na ohni

Stravovacie návyky Slovákov
---------------------------

Slováci sú podobne ako Česi v stravovaní konzervatívni. Najradšej jedia tradičné slovenské jedlá pri posedení doma s rodinou. Slovenská kuchyňa nie je rovnako ako česká príliš zdravá, preto je na Slovensku tiež vysoký výskyt rakoviny hrubého čreva a kardiovaskulárnych ochorení.

Referencie
----------

1. ↑  Príprava:
2. ↑  Tekvicový prívarok recepte – Recidemia
3. ↑  Šúľance s makom-

Literatúra
----------

* Ján Babilon: *Prvá kuchárska kniha*, 1870.
* Vojtech Španko a kolektív: Slovenská kuchárka, vydavat. Osveta, Martin, 1977, 4.vydanie 1982.
* František Kotrba: *Slovenská kuchařka*, Dona, ISBN 80-7322-025-3.
* Anna Demrovská: *Dobrá slovenská kuchyňa*, Knižné centrum, 2007, ISBN 80-85684-59-4.
* Ľudmila Dullová: *Veľká slovenská kuchárka*, Ikar, 2007, ISBN 80-7118-783-6.
* Jana Horecká: *Najlepšia slovenská kuchyňa*, 2007, ISBN 80-8064-300-8.
* Daša Racková: *Nová slovenská kuchárka*, Ikar, 2007, ISBN 978-80-551-1563-4.
* Zora Mintalová-Zubercová: *Všetko okolo stola I.*, Vydavateľstvo Matice slovenskej, 2009, ISBN 978-80-89208-94-4.
* Zora Mintalová-Zubercová: *Všetko okolo stola II.*, Vydavateľstvo Matice slovenskej, 2010, ISBN 978-80-81150-13-5.

Iné projekty
------------

WikiknihyCommons
* Spolupracuj na Wikiknihách Wikiknihy ponúkajú texty a príručky na tému **Slovenská kuchyňa**
* Spolupracuj na Commons Commons ponúka multimediálne súbory na tému **Slovenská kuchyňa**

Zdroj
-----

* *Tento článok je čiastočný alebo úplný preklad článkov Slovak cuisine na anglickej Wikipédii (číslo revízie nebolo určené) a Gastronomía de Eslovaquia na španielskej Wikipédii (číslo revízie nebolo určené).*